Питер Тимерс
Питер Тимерс (; Нерпелт, 21. јануар 1988) некадашњи је белгијски пливач чија специјалност су биле трке слободним стилом на 100 и 200 метара. Вишеструки је белгијски олимпијац и освајач сребрне олимпијске медаље у пливању на ЛОИ 2016. у Рио де Жанеиру. Током каријере је у седам наварата освајао титуле националног првака, те девет пута обарао националне рекорде у тркама на 50, 100 и 200 метара слободно у великим и малим базенима. У новембру 2020. је званично окончао пливачку каријеру.

Каријера 
Тимерс је пливачку каријеру започео у Белгији, у клубу -{De Beringse Tuimelaars}- али је убрзо (2009. године) прешао у један од најпознатијих пливачких клубова у Холандији -{Eiffel Zwemclub PSV}- из Ајндховена. Током 18 месеци, колико је тренирао у Ајндховену, Тимерс је успео да поправи свој лични рекорд на 100 слободно са 52,30 секунди на 49,76 секунди. У истом том периоду каријере, као 22-огодишњак дебитовао је на међународним турнирима, а на Европском првенству у малим базенима 2010. био је 18. у трци на 100 и 22. у трци на 200 метара слободно. Годину дана касније по први пут је наступио и на сениорском светском првенству, а најбољи пласман у Шангају 2011. било му је 13. место у трци штафета на 4×200 слободно. По окончању тог првенства враћа се у Белгију и прелази у пливачки клуб -{BRABO}- из Антверпена.

Значајан преокрет у његовој каријери догодио се током 2012. године када је почео да осваја своје прве медаље на великим такмичењима. Исте године дебитовао је Олимпијским играма у Лондону где је као члан штафете 4×100 слободно заузео 8. место у финалу, а наступио је још и у штафети 4×200 слободно која је у квалификацијама заузела 12. место. Након Олимпијских игара учестовао је и на Европсом првенству у малим базенима у Шартру на ком је освојио сребро у трци на 200 слободно, те бронзу у штафети 4×50 слободно. 

Иако му је у октобру 2013. дијагностикован пнеумоторакс Тимерс је одлучио да наступи на европском првенству у малим базенима два месеца касније и на том првенству је освојио нову бронзану медаљу у штафетној трци 4×50 слободно. Да би смањио опасност од повратка пнеумоторакса у фебруару 2014. подвргао се лакшој хируршкој интевренвцији на плућима. 

Први велики резултат на светској сцени направио је на светском првенству у Казању 2015. где се пласирао у финале трке на 100 слободно у којој је заузео укупно 7. место у финалу са временом од 48,31 секунди. Као члан штафете 4×200 слободно заузео је 6. место у финале. 

Највећи успех у каријери постигао је на ЛОИ 2016. у Рију где је освојио сребрну медаљу у трци на 100 метара слободним стилом. У квалификацијама Тимерс је испливао време од 48,46 секунди и заузео 9. место, потом је био 6. у полуфиналу (48,14 с) и на крају у финалу је пливао 47,80 секунди чиме је поправио и свој ични рекорд и национални рекорд Белгије.   

У јулу 2018. му је дијагностофокован блажи облик менингитиса због чега је пропустио значај део пливачке сезоне те године. 

Наступио је и на Светском првенству у корејском Квангџуу 2019 (полуфинале у трци на 100 слободно), а потом и на Европском првенству у малим базенима у Глазгову, где му је најбољи резултат било седмо место освојено у финалу трке на 50 слободно.

Види још 
 Пливање на Летњим олимпијским играма 2016.

Референце

Спољашње везе 
 Биографија на сајту -{the-sports.org}-
 Пливачка статистика и рекорди на -{swimrankings.net}-
 
 Биографија на сајту ФИНА 
 Олимпијска статистика на сајту -{sports-reference.com}-

Рођени 1988.
Белгијски пливачи
Белгијски олимпијци на Летњим олимпијским играма 2012.
Пливачи на Летњим олимпијским играма 2012.
Белгијски олимпијци на Летњим олимпијским играма 2016.
Пливачи на Летњим олимпијским играма 2016.
Освајачи олимпијских медаља у пливању
Освајачи сребрних олимпијских медаља за Белгију
Освајачи медаља на европским првенствима у пливању